
privind aprobarea Studiului de Fezabilitate

,,Amenajare zona Weismuller – Laurenţiu Nicoară”
Zona Weissmuller-Laurenţiu Nicoară este amplasată în zona de sud a municipiului Timişoara. Străzile propuse pentru amenajare sunt:

-Strada Johnny Weissmuler cu o lungime de 251,6m fiind delimitată de strada Paul Constantinescu şi calea ferată.


-Strada Laurenţiu Nicoară formată din două tronsoane, primul tronson este delimitat de străzile Lacului şi Paul Constantinescu cu o lungime de 276,49m şi cel de al doilea tronson este delimitat de strada Paul Constantinescu şi de calea ferată având o lungime de 188,64m.


În situaţia actuală, străzile supuse amenajării nu au o structură rutieră de drum, fiind realizate din amestec de piatră spartă cu balast şi care s-a colmatat cu pământ, fără delimitări între partea carosabilă şi trotuare. Partea carosabilă nu este la aceelaşi nivel pe întreaga lăţime între fronturile clădite, fapt ce duce la acumulări de ape pe toată suprafaţa, motiv pentru care circulaţia rutieră şi pietonală este îngreunată. 

De asemenea străzile supuse amenajării au un sistem rutier necorespunzător, incapabil să suporte chiar traficul uşor cu autoturisme, mai ales pe perioada de iarnă, când nu se poate realiza accesul autovehicolelor de colectare a resturilor menajere, precum şi a celorlalte autovehicole de interes general. 

Aceste străzi au introduse reţelele de utilităţi urbane şi anume reţeaua de alimentare cu apă potabilă, reţeaua de gaze naturale şi reţeaua de alimentare cu energie electrică.


Având în vedere cele menţionate, este necesară şi oportună, realizarea tronsoanelor de drum propuse acest fapt conducând la desfăşurarea corespunzătoare a traficului rutier şi pietonal în zonă. 

Sursa de finanţare: Bugetul local capitolul Cap 84.02.03.03.Străzi, Cap. C Studii şi proiecte.

În vederea asigurării unei circulaţii corespunzătoare pe această stradă atât pentru autovehicule cât şi pentru pietoni, precum şi pentru evaluarea investiţiei, este necesară aprobarea  Studiului de Fezabilitate.

Primăria Municipiului Timişoara a recepţionat în cursul anului 2010 Studiul de Fezabilitate pentru ,,Amenajare zona Weismuller – Laurenţiu Nicoară ”, realizat de S.C. DRUM PROIECT S.R.L. conform contractului de proiectare nr. 25 /22.01.2010. 
Valoarea totală a investiţiei ,,Amenajare zona Weismuller – Laurenţiu Nicoară” este estimată, conform devizului general al  investiţiei, la 1.615,299 mii lei (fără TVA), respectiv 391,540 mii Euro (1 Euro = 4,1255 lei la data de 25.02.2010).
Investiţia se va realiza în decurs de 6,5 luni.
 Durata de realizare pentru execuţia lucrărilor proiectate este estimată la 4 luni. Durata totală se extinde pe 6,5 luni, din care 2,5luni fiind necesare proiectării şi procedurilor de achiziţie publică pentru contractarea execuţiei lucrării şi a dirigenţiei de şantier.

Având în vedere faptul că finanţarea studiului de fezabilitate ,,Amenajare zona Weismuller – Laurenţiu Nicoară” se face din Bugetul local, propunem aprobarea studiului de fezabilitate şi realizarea investiţiei menţionată anterior.   

